### Beslutning

Udvalget besluttede ikke at tilslutte sig at Bødstrup Natur- og Tobias Mortensen udpeges som statslig energipark.

### Sagsfremstilling

## Resume og sagens baggrund

Energigårdene har til Plan- og Landdistriktsstyrelsen indmeldt Bødstrup Natur- og Tobias Mortensen som potentiel statslig energipark. Arealet ved [adresse], [adresse], er på ca. 484 ha. Efter lov om statsligt udpegede energiparker, forudsætter en udpegning af et areal til potentiel statslig energipark Kommunalbestyrelsens tilslutning. Sagen lægger op til Kommunalbestyrelsens stillingtagen til, om kommunen vil tilslutte sig etableringen af en statslig energipark på arealet.

## Indstillinger

Chefen for Plan, Byg og Miljø indstiller at, Kommunen tilslutter sig, at Bødstrup Natur- og Tobias Mortensen udpeges som statslig energipark.

## Behandling

Teknik- og Miljøudvalget.

## Sagsfremstilling

Folketinget har vedtaget Lov om statsligt udpegede energiparker, som trådte i kraft den 1. juli 2024. En væsentlig opgave er at finde de arealer, hvor der kan udpeges potentielle energiparker. På baggrund af den nye lov har kommuner og opstillere i efteråret 2024 haft mulighed for at indmelde forslag til arealer.

Ministeren for byer og landdistrikter kan efter loven udpege et areal, når følgende forudsætninger er til stede:

* Kommunalbestyrelsen har tilsluttet sig udpegningen.
* Arealet forventes at kunne rumme vindmøller, solcelleanlæg eller en kombination heraf med en samlet årlig elproduktion på minimum 100 GWh.
* Nationale interesser ikke taler afgørende imod.

Når et areal er udpeget som statslig energipark, følger den nærmere planlægning for de konkrete projekter planlovens almindelige regler.

*Bødstrup Natur- og Energipark*Energigårdene har rettidigt indmeldt ca. 484 ha på [adresse], Bødstrup Natur- og Tobias Mortensen, til Energistyrelsen. Projektet ligger i umiddelbar nærhed til [adresse] i den sydlige del af kommunen. Hovedparten af arealet ligger i Kalundborg Kommune og en mindre del, ca. 50 ha, i Slagelse Kommune. Oversigtskort over bruttoarealet kan ses på bilag 1 og seneste prospekt på bilag 2.

Med projektet ønsker Energigården at etablere en statslig energipark, der potentielt vil kunne producere ca. 400 GWh/år fordelt på forskellige vedvarende energikilder; 10 vindmøller med 150 m totalhøjde og solcelleanlæg. Derudover etableres batterianlæg til lagring for at sikre en stabil og vedvarende energiforsyning.

Projektet skal være lokalt forankret, og rekreative tilbud vil være et vigtigt aktiv for lokalsamfundet omkring [adresse]. Bødstrup Natur- og Tobias Mortensen vil arbejde med bedre adgang til projektområdet via bl.a. rekreative forbindelser og aktiviteter i form af vandre-, cykel- og ridestier.

Projektet omfatter også skovrejsning, udtag af lavbundsjorde som bidrager med CO2-reduktion, der svarer til ca. 40 tons CO2 pr. ha, samt øget fokus på drikkevandsbeskyttelse og biodiversitet med ekstensive driftsformer som græsning med dyr og høslet.

Administrationen har i forbindelse med sagen været i kontakt med Slagelse Kommune, som oplyser at en lignende sag om projektarealerne i Slagelse Kommune afventer beslutning i [adresse] i marts 2025. Administrationen ser ikke noget til hinder for, at Kalundborg Kommune tager stilling til sagen, uanset hvad [adresse] måtte beslutte.

Energigårdenes projekt på [adresse] omfatter ca. 90 ha solceller, som også indgår i selvstændig sag på denne dagsorden om prioritering af større solcelleprojekter (jf. sagens bilag 1, punkt 11)*.*

*Administrationens anbefaling*Projektet bidrager udover den grønne omstilling også positivt til udtag af landbrugsjord og lavbundsarealer, øget fokus på biodiversitet, beskyttelse af drikkevandsinteresser samt lokal forankring. Administrationen anbefaler derfor, at der ses positivt på projektet. Såfremt Slagelse Byråd tilslutter sig til de udpegede arealer i Slagelse i marts 2025, kan projektet evt. gennemføres i samarbejde med Slagelse Kommune.

## Økonomiske konsekvenser

Ingen.